วันพีซ

ข้อตั้ง

ซีรีส์มุ่งสนใจมังกี้ ดี. ลูฟี่ ชายหนุ่มผู้ได้รับแรงบันดาลใจจากไอดอลวัยเด็กและโจรสลัดทรงพลัง "ผมแดง" แชงคูส ออกเดินทางจากทะเลอีสบลูไปค้นหาสมบัติขึ้นชื่อ วันพีซ แล้วประกาศตนเป็นราชาโจรสลัด ลูฟี่พยายามจัดตั้งลูกเรือของตน คือ โจรสลัดหมวกฟาง (麦わら海賊団篇 (Mugiwara Kaizoku-dan)) ช่วยและผูกมิตรกับนักดาบชื่อ โรโรโนอา โซโร แล้วมุ่งหน้าออกค้นหาวันพีซ ต่อมา นามิ ต้นหนและโจร, อุซป พลแม่นปืนและคนหลอกลวง , และวินสโมค ซันจิ เชฟผู้ซึ่งยังเป็นเจ้าชายจากครอบครัวนักฆ่า ก็เข้าร่วมด้วย ทั้งหมดได้เรือมาลำหนึ่งชื่อ โกอิ้งแมรีและผชิญหน้ากับโจรสลัดฉาวโฉ่แห่งอีสบลู เมื่อลูฟี่และลูกเรือของเขาล่องเรือผจญภัย มีผู้เข้าร่วมลูกเรือในภายหลัง รวมทั้งโทนี่ โทนี่ ช็อปเปอร์ หมอและเรนเดียร์, นิโค โรบิน นักโบราณคดีและอดีตนักฆ่า, แฟรงกี ช่างต่อเรือไซบอร์ก นักดนตรีโครงกระดูก บรุค และนายท้ายเรือ จินเบและยังได้เรือลำใหม่ชื่อ เธาซันด์ ซันนี่

ฉากท้องเรื่อง

โลกของวันพีซมีมนุษย์และเผ่าพันธุ์อื่นจำนวนมากอาศัยอยู่ เช่น "มนุษย์เงือก" คนแคระ เผ่ามิงค์ (เผ่าพันธุ์สัตว์คล้ายมนุษย์) ชาวเกาะท้องฟ้า และยักษ์ กินอาณาเขตสองมหาสมุทร ซึ่งคั่นด้วยเทือกเขาขนาดยักษ์เรียก เรดไลน์ (赤い土の大陸 (レッドライン) Reddo Rain) ซึ่งเป็นทวีปเดียวในโลก แกรนด์ไลน์ (偉大なる航路 (グランドライン)) ทะเลซึ่งทอดตั้งฉากกับแกรนด์ไลน์ แบ่งมหาสมุทรออกเป็นสี่ทะเล ได้แก่ นอร์ทบลู (北の海 (ノースブルー)) อีสบลู (東の海 (イーストブルー)) เวสต์บลู (西の海 (ウェストブルー)) และเซาท์บลู (南の海 (サウスブルー)) มีทะเลสองสายล้อมรอบแกรนด์ไลน์ เรียก คามเบลท์ (凪の帯 (カームベルト)) คล้ายกับละติจูดม้า ซึ่งแทบไม่มีลมหรือกระแสน้ำมหาสมุทร และเป็นที่เพาะพันธุ์สัตว์ทะเลขนาดใหญ่มาก เรียก จ้าวทะเล (海王類 kaiōrui) ด้วยเหตุนี้ คามเบลท์จึงเป็นปราการอย่างดีแก่ผู้ที่พยายามเข้าแกรนด์ไลน์ ทว่า เรือกองทัพเรือ สมาชิกองค์การระหว่างรัฐบาลที่เรียก รัฐบาลโลก สามารถใช้หินไคโร (海楼石 kairōseki) เพื่ออำพรางตนจากเจ้าทะเลและสามารถผ่านคามเบลท์ได้ เรืออื่นถูกบีบให้ใช้เส้นทางอันตรายกว่า ผ่านภูเขาที่แยกแรกของแกรนด์ไลน์กับเรดไลน์ เป็นระบบคลองที่เรียก รีเวิร์สเมาน์เท็น (リヴァース・マウンテン Rivāsu Maunten)  น้ำทะเลจากมหาสมุทรทั้งสี่ไหลขึ้นภูเขานั้นและรวมกันบนยอดไหลลงมาเป็นคลองที่ห้าเข้าสู่ครึ่งแรกของแกรนด์ไลน์ ครึ่งหลังของแกรนด์ไลน์ซึ่งอยู่เลยแยกท่สองกับเรดไลน์ เรียกว่า โลกใหม่ (新世界 Shin Sekai)
กระแสน้ำและลมฟ้าอากาศของทะเลเปิดของแกรนด์ไลน์เอาแน่เอานอนไม่ได้อย่างยิ่ง ส่วนใกล้เกาะต่าง ๆ ภูมิอากาศจะคงที่ สนามแม่เหล็กในแกรนด์ไลน์ทำให้เข็มทิศปกติทำงานไม่ได้ ทำให้เดินเรือได้ยากขึ้น และต้องใช้เข็มทิศพิเศษที่เรียก ล็อกโพส ล็อกโพสทำงานโดยล็อกปลายด้านหนึ่งกับสนามแม่เหล็กของเกาะ แล้วล็อกกับสนามแม่เหล็กของอีกเกาะหนึ่ง เวลาสำหรับตั้งขึ้นอยู่กับเกาะ กระบวนการนี้สามารถข้ามได้โดยมีเอเทอนอลโพส (永久指針 (エターナルポース) Etānaru Pōsu) ล็อกโพสแบบนี้ที่ตั้งกับเกาะใดเกาะหนึ่งอย่างถาวรและไม่เปลี่ยน
โลกของวันพีซยังมีการผิดกาละ อย่างแมลงโทรสาร สัตว์คล้ายหอยทากที่ติดกับอุปกรณ์อิเล็กทรอนิกส์และทำหน้าที่เหมือนโทรศัพท์หมุน เครื่องโทรสาร กล้องสอดแนมและอุปกรณ์คล้ายกัน ไดอัล (貝 (ダイアル) daiaru) เปลือกของสัตว์ที่อาศัยอยู่บนท้องฟ้าบางชนิด สามารถใช้บรรจุพลังงานจลน์ ลม เสียง ภาพ ความร้อนและคล้ายกัน และมีการใช้ประโยชน์หลากหลาย

ผลปีศาจ

ผลปีศาจ (悪魔の実 Akuma no Mi) เป็นผลไม้ที่ให้พลังพิเศษแก่ผู้กิน คนคนหนึ่งสามารถกินผลปีศาจได้ผลเดียวตลอดชีวิต ผลปีศาจมีสามชนิด โซออน (動物系 (ゾオン) Zoan) ทำให้ผู้ใช้สามารถแปลงเป็นสัตว์อย่างใดอย่างหนึ่งได้ทั้งหมดหรือบางส่วน ผลโซออนนอกจากจะแปลงผู้ใช้เป็นสัตว์ในชีวิตจริงแล้ว บางชนิดยังแปลงผู้ใช้เป็นสัตว์ปรัมปราได้ด้วย โลเกีย (自然系 (ロギア) Logia) ทำให้สามารถควบคุม และให้ผู้ใช้ "เปลี่ยนโครงสร้างร่างกายของตนเป็นพลังธรรมชาติ" พารามีเซีย (超人系 (パラミシア) Paramecia) เป็นผลที่ให้ผู้ใช้มีความสามารถเหนือมนุษย์ ผลปีศาจกล่าวกันว่าเป็นร่างแปลงของปีศาจแห่งท้องทะเล ฉะนั้น ผู้ใช้ผลปีศาจจึงไม่สามารถว่ายน้ำทะเลได้เพราะ "ทะเลเกลียด" หินไคโรก็มีฤทธิ์นี้ แม้แต่เมื่อจมอยู่ในน้ำทะเลบางส่วน พวกเขาจะเสียกำลังและการประสานงานทั้งหมด แม้ว่าความสามารถบางอย่างยังคงอยู่ ตัวอย่างเช่น ลูฟี่ยังสามารถยืดหดได้หลังจมน้ำทั้งตัว น้ำไหล เช่น ฝนหรือคลื่น ไม่มีผลนี้ เมื่อผู้ใช้ผลปีศาจตาย พลังจะไปกำเนิดใหม่ที่ไหนซักแห่งในโลกเป็นผลปีศาจผลใหม่ ผู้ใช้ผลปีศาจไม่สามารถกินผลปีศาจสองผลได้เพราะจะทำให้ร่างกายระเบิด แม้ว่าหนวดดำจะสามารถครอบครองพลังผลปีศาจสองผลได้ด้วยพลังบางอย่าง ผลปีศาจสามารถพัฒนาไปถึงขั้นที่เรียกว่า "ตื่น" ซึ่งผู้ใช้สามารถเปลี่ยนทุกสิ่งรอบตัว นอกจากร่างกายของตน ให้เป็นสิ่งที่พลังของผลปีศาจเป็น

เพลงประกอบ

เพลงประกอบภาพยนตร์การ์ตูนวันพีซ จำนวนมากได้ถูกสร้างสรรค์ขึ้นสำหรับผู้ถือลิขสิทธิ์ในมังงะเรื่อง วันพีซ ของ เออิชิโร โอะดะ เพลงธีมและตัวละครต่างๆในปัจจุบันมีอยู่ทั้งหมด 49 อัลบั้มเดี่ยว ซึ่งบางส่วนในจำนวนนั้นถูกปล่อยตัวมาในรูปแบบอัลบั้มรวมเพลง 6 อัลบั้ม หรือ 16 ซีดีเพลงประกอบภาพยนตร์

มังงะ

มังงะชุดนี้ เข้ารอบสุดท้ายในรายการ รางวัลวัฒนธรรมเท็ตสึกะ โอซามุ สามสมัย ช่วงปี ค.ศ. 2000-2002 ด้วยยอดจำนวนแฟนที่เสนอเข้าชิงรางวัลมากที่สุดในช่วงสองปีแรก
ใน ค.ศ. 2008 จากผลการสำรวจโดย โอริคอน พบว่าเหล่าวัยรุ่นชาวญี่ปุ่นเลือกให้เป็นมังงะที่มีความน่าสนใจมากที่สุดอีกด้วย